Tuo on tosiaan ihan totta, että monessa paikassa mennään vähän tarpeettomasti esim. pelkällä residential-merkinnällä, ja pidänkin suurta osaa noista muutoksista ihan asiallisina.

Toisaalta, vaikka se verkostollinen asema on merkityksellinen, myös se infra on mielestäni syytä huomioida. Finninmäenkadun ja noiden muiden residential->tertiary-muutosten kohdalla kyse on jossain määrin makuasioista, mutta erityisesti toisessa edit-keskustelussa mainitun Simolankadun kaltaiset muutokset ovat jo sangen merkittäviä, ja infra ei tosiaan vastaa sille nyt annettua luokittelua.

Ehkä enemmän arveluttaa juuri tuo iso määrä; muutoksia on tosi vaikea arvioida, kun kaikki muuttuu kerralla ja toisaalta OSM:n karttatiilit ovat nyt muutoksen tilassa niin, että siihen, mitä kartalla näkyy, ei voi miltään osin luottaa, joten niitä muutoksia on vähän vaikea bongata ja niistä keskustelu on hankalaa. Olisi ollut mukavaa, jos se keskustelu olisi käyty ennen muutosta - meillä on nykyään aika mukavasti toimiva foorumi sitä varten.
